open-index/open-wikipedia-markdown huggingface dataset:
Metadáta

náhľad|Katalogizačný lístok – metadáta o knihe v knižnici
[náhľad|Metadáta z [web page|webovej stránky]]
[náhľad|Metadáta z [MP3 súboru]]

**Metadáta** alebo **metaúdaje** sú štrukturované dáta nesúce informácie o primárnych dátach alebo zjednodušene dáta, ktoré poskytujú informáciu o iných dátach. Slovo metadáta pochádza z gréckeho meta = medzi, za + latinského data = to, čo je dané.

## Príklady
Tradičným príkladom metadát je katalogizačný lístok v knižnici, obsahujúci dáta o pôvode a umiestnení knihy: sú to údaje o údajoch v knihe, uložené na katalogizačnom lístku. Tieto metadáta môžu slúžiť napríklad na ľahké vyhľadanie kníh.

Metadáta môžu obsahovať ako informácie o samotných dátach, napríklad počet strán knihy alebo rozmery obrázku, tak aj informácie o kontexte, napríklad autora, dátum obstarania, prístupové práva alebo druh komprimačnej metódy.

V princípe nezáleží na tom či sú metadáta oddelená od dát, ako v prípade katalogizačných lístkov, spojené s dátami (v jednom súbore) alebo na oddelenom a určenom mieste, ako napr. ID3 tagy alebo premiešaná s dátami, ako sú HTML alebo XML tagy (tag = značka).

Metadáta sú často štruktúrované pomocou tagov (značiek) a niekedy je štruktúra hierarchická. Štruktúra metadát (a formát) je v mnohých oblastiach a aplikáciách dohodnutý až štandardizovaný.

Pre iného užívateľa môžu byť metadáta, dáta, s ktorými pracuje. Napríklad pre správcov siete môžu byť metadáta v logoch o spojeniach vlastné dáta, ktorá analyzuje.

## Použitie
Na webe sú metadáta užitočné na vyhľadávanie vo veľkom množstve dostupných informácií popísaných napr. formátom RDF. Príkladom sú informácie v záhlaviach HTML dokumentov.

Hudobné súbory obsahujú v metadatách informáciu o názve skladby, autora skladby a pod. Napríklad vo formáte MP3 sa metadáta ukladajú do tzv. ID3 tagov.

Digitálne fotografie obvykle obsahujú metadáta vo formáte Exif. Sú tu uložené informácie napr. o clone, ohniskovej vzdialenosti, dátume vytvorenia snímky a pod.

## Referencie

## Pozri aj
* sémantický web
* mikroformát
* Resource Description Framework
* Dublin Core

## Iné projekty


Kategória:Knižničná a informačná veda
Kategória:Riadenie dát
Pád (jazykoveda)

**Pád** je prostriedok vyjadrujúci gramatickú kategóriu podstatného mena, ktorá umožňuje vyjadriť syntaktickú funkciu tohto podstatného mena vo vete. Zmeny podstatného mena v závislosti od pádu sa nazývajú skloňovanie.

V rôznych jazykoch sveta je gramatických pádov viac alebo menej, napríklad nemčina rozlišuje len štyri pády: nominatív, genitív, datív a akuzatív.

## Pády v slovenčine
V slovenčine sa vyskytujú tieto pády:
* nominatív
* genitív
* datív
* akuzatív
* lokál
* inštrumentál
Kedysi bol ako ďalší pád uvádzaný aj vokatív (t.j. tvary typu Bože, šéfe, synu). V súčasnosti sa však väčšinou nepovažuje za samostatný pád, lebo jeho tvary sa pokladajú za druh (štylistický variant) nominatívu. Namiesto tvarov vokatívu sa dnes spravidla používajú základné tvary nominatívu (napr. šéf namiesto šéfe). Podľa niektorých názorov sa (nielen slovenský) vokatív nepovažuje za pád z toho dôvodu, že na rozdiel od nominatívu, genitívu atď. nevyjadruje vzťah medzi tvarmi slov vo vete, ale je orientovaný mimo vety.

## Referencie

## Ďalšia literatúra
* 
* 

## Pozri aj
*skloňovanie v slovenčine

Kategória:Pády
Priateľské čísla

Prirodzené čísla *m* a *n* nazývame **priateľské čísla**, ak súčet vlastných deliteľov čísla *m* sa rovná číslu *n* a naopak.

Prvé dve priateľské čísla sú 220 a 284.

Vlastné delitele 220 sú: 1, 2, 4, 5,10, 11, 20, 22, 44, 55, 110 ich súčet je 284.

Vlastné delitele 284 sú 1, 2, 4, 71, 142 a ich súčet je 220.

Kategória:Teória čísel
Biela čokoláda

thumb|Biela čokoláda

**Biela čokoláda** je typ čokolády založený na kakaovom masle bez kakaového základu.

Obsahuje mliečny základ, cukor, lecitín a príchute (zvyčajne vanilku). Kakaové maslo je ingrediencia používaná do iných druhov čokolád, ktoré ho obsahujú v pevnom skupenstve pri izbovej teplote, pričom v ústach sa začne rýchlo topiť. Biela čokoláda má teda tú istú konzistenciu ako mliečna čokoláda. 

## Iné projekty

## Externé odkazy
* Chocolate 

Kategória:Čokoláda
Ramapitek

**Ramapitek** alebo zriedkavo **ramapitekus**  môže byť:
*pôvodne: slovenský názov rodu Ramapithecus
*dnes spravidla: ramapit

## Referencie
Ramapit

**Ramapit** alebo **ramapitek** je:
* (staršie) neformálne súhrnné označenie pre rody Ramapithecus a Sivapithecus
* (novšie) u autorov neuznávajúcich rod Ramapithecus neformálne označenie pre rod Sivapithecus alebo - ekvivalentne - v niektorých systémoch formálne označenie pre ramapitekorodé.

Kategória:Orangutanovité
Protitankové delo

[náhľad|Sovietske  protitankové delo [M1937.]]
**Protitankové delo** je delo určené na ničenie tankov. Na rozdiel od protipechotného dela má menšiu hmotnosť, nižšiu siluetu, vyššiu úsťovú rýchlosť a granát má plochú dráhu letu.

Kategória:Protitankové zbrane
Kategória:Delostrelectvo
Dulce de leche

náhľad
**Dulce de leche** [čítaj: dulse de leče], v španielčine alebo **doce de leite** v portugalčine je tradičná latinoamerická karamelová sladkosť.

Obľúbená v Argentíne, Brazílii, Čile, Dominikánskej republike, Paraguaji, Peru, Uruguaji a iných častiach Ameriky. Je tiež populárna v Mexiku, kde je známa ako **cajeta** a v Kolumbii a Venezuele, kde je známa pod názvom **arequipe**.

Názov znamená v španielčine doslovne *cukrovinka z mlieka* alebo *mliečna sladkosť*. V Peru existuje tiež čiastočne podobná cukrovinka známa ako *[[manjar blanco]]* (*biela lahôdka*). V Čile tiež poznajú *manjar*, ale príprava tejto delikatesy obyčajne zabraňuje úplnému skaramelizovaniu cukru a tak má odlišnú chuť aj vzhľad.

Francúzska verzia *[[confiture de lait]]* je prípravou veľmi podobná natierateľnej forme *dulce de leche.*

Väčšina základných receptov kombinuje vriace mlieko a cukor, hoci môžu obsahovať iné ingrediencie na dosiahnutie špeciálnych vlastností. *Dulce de leche* sa tiež môže pripravovať zo sladeného kondenzovaného mlieka, ktoré sa varí niekoľko hodín. Aj keď sa postup prípravy často nazýva karamelizácia, je to v skutočnosti druh chemickej reakcie zvanej Maillardova reakcia, ktorá je zodpovedná za mnohé z chutí vareného jedla.

*Dulce de leche* sa používa na ochutenie sladkostí alebo sladkého jedla ako napríklad keksov alebo koláčikov.

## Pozri aj
* confiture de lait
* karamel
* Maillardova reakcia

## Iné projekty

## Externé odkazy
* A simple recipe for making Dulce de Leche using only a can of sweetened condensed milk 

Kategória:Latinskoamerická kuchyňa
Kategória:Sladkosti
Kategória:Mlieko
Imperial War Museum

**Imperial War Museum** je múzeum v londýnskom obvode Lambeth zamerané na vojenskú históriu. Jeho zbierky obsahujú vojenské vozidlá, zbrane, knižnicu, fotografický archív a umelecké diela vzťahujúce sa k vojnovým konfliktom 20. storočia, špeciálne tých, v ktorých sa zúčastnilo Spojené kráľovstvo. 

Budova na Lambeth Road je centrálou niekoľkých pobočiek. Múzeum je čiastočne podporované vládou, ale je závislé aj od súkromných príspevkov.

## Zbierky múzea
[thumb|225px|Stíhačka [Supermarine Spitfire]]
[thumb|225px|[Tank M3 Lee]]
Obsahom zbierok múzea nie sú výhradne iba britské exponáty, ale aj predmety z Francúzska, USA, Nemecka, Talianska a Ruska. Jeho rozsiahle zbierky obsahujú viac ako 15&nbsp;000 obrazov, kresieb a sôch a viac ako 30&nbsp;000 plagátov. Podľa informácií múzea sú v jeho zbierkach „predmety od lietadiel, obrnených bojových vozidiel a plavidiel až po uniformy, nášivky označujúce príslušnosť k druhu zbrane, osobný výstroj, medaily, dokumenty, knižnica s viac ako 155&nbsp;000 zväzkami; 40 miliónov metrov filmu a viac ako 6&nbsp;500 hodín videa; viac ako 6 miliónov fotografií a negatívov“. Pred vchodom do múzea sú umiestnené dve delá z krížnikov Royal Navy. 

## História
Imperial War Museum pôvodne sídlilo v Crystal Palace na Sydenham Hill. Bolo založené roku 1917 ako pripomienka padlých v prvej svetovej vojne (ktorá ešte v čase založenia múzea prebiehala). Potom, čo 30. novembra 1936 bola budova múzea zničená požiarom, bolo nájdené nové miesto. Budova, v ktorej v súčasnosti sídli centrála múzea bola pôvodne psychiatrickou nemocnicou – Bethlem Royal Hospital. Od roku 1939 múzeum zhromažďovalo aj predmety vzťahujúce sa k druhej svetovej vojne, a od roku 1953 boli do zbierok zaraďované exponáty zo všetkých vojnových konfliktov, v ktorých bolo angažované Spojené kráľovstvo.

## Pobočky
Múzeum má niekoľko pobočiek:
* Churchillovo múzeum a Cabinet War Rooms – bunker, v ktorom jednala britská vláda v čase druhej svetovej vojny
* HMS Belfast – bojový krížnik zakotvený na Temži neďaleko od Tower Bridge 
* Imperial War Museum Duxford – letecké múzeum
* Imperial War Museum North – nová pobočka založená roku 2002 pre lepší prístup k exponátom pre obyvateľov severnej časti krajiny

## Dopravné spojenie
Najbližšie stanice Londýnskeho metra:
* **[[Lambeth North (stanica metra)|Lambeth North]]** (Bakerloo Line)
* **[[Elephant & Castle (stanica metra)|Elephant & Castle]]** (Northern a Bakerloo Line)
Najbližšie železničné stanice:
* **[[Waterloo (železničná stanica)|Waterloo]]** 
* **[[Elephant & Castle (železničná stanica)|Elephant & Castle]]** 

## Iné projekty

## Externé odkazy
* Oficiálna stránka

Kategória:Londýnske múzeá a galérie
Kategória:Lambeth
Kategória:Vojenské múzeá
Marimar

***Marimar*** je mexická telenovela, ktorá bola prvýkrát odvysielaná v roku 1994 na Televise. Marimar je remake telenovely *[[La venganza]]* (v preklade *Pomsta*), ktorá sa vysielala na Televise v roku 1977 a v hlavných úlohách sa predstavili Helena Rojo a Enrique Lizalde.

Je veľmi populárna v Latinskej Amerike, Brazílii, Spojených štátoch, v Afrike a je jedna z najsledovanejších telenoviel na Filipínach a Indonézii. Podľa *[[Ivoir 'Soir]]*, „Presne o 19.30, keď začína *Marimar* život v Pobreží Slonoviny sa zastaví“. Hlavnou hviezdou telenovely je speváčka Thalía.

## Obsadenie
* Thalía ako Marimar Pérez/María del Mar Aldama Pérez alias „Bella Aldama“
* Eduardo Capetillo ako Sergio Santibáñez 
* Miguel Palmer ako Gustavo Aldama
* Alfonso Iturralde ako Renato Santibáñez
* René Muñoz ako Padre Porres
* Chantal Andere ako Angélica de Santibáñez
* Ada Carrasco ako Mamá Cruz
* Tito Guízar ako Papá Pancho
* Pituka de Foronda ako Tía Esperanza
* Ricardo Blume ako Fernando Montenegro
* Guillermo García Cantú ako Bernando Duarte
* Frances Ondiviela ako Brenda Icaza
* Amairani ako Natalia Montenegro
* Patricia Navidad ako Isabel

## Dej

Marimar je chudobné mladé nevinné dievča, ktoré žije so svojimi starými rodičmi na pláži pri mori. Zaľúbi sa do Sergia, syna zámožného muža. Sergio sa potom ožení s Marimar, aby urobil napriek svojmu otcovi a macoche, ale postupne sa do Marimar vášnivo zamiluje. Sergiova macocha Angelica opovrhuje Marimar, kvôli jej nevinnosti a neznalosti sveta vyššej vrstvy. Angelica sústavne uvádza Marimar do pomykova, často ju ponižuje ako človeka. Sergio sa nahnevá a rozhodne sa odísť preč a zarobiť peniaze, aby mohol vziať Marimar preč z otcovho domu, a necháva Marimar nechránenú pred Angelicou.

Kategória:Telenovely z 1994
Kategória:Mexické telenovely
Kategória:Telenovely Televisy
London’s Transport Museum

**London's Transport Museum** (pôvodne London Transport Museum) je múzeum zamerané na históriu dopravy v Londýne. Nachádza sa v oblasti Covent Garden v londýnskom obvode Westminster. Hlavná časť zbierok múzea je umiestnená v rozsiahlej budove postavenej v roku 1872, predtým používanej ako kvetinová tržnica. Hlavná budova v Covent Garden je v súčasnosti z dôvodu rozsiahlej rekonštrukcie, ktorá má byť dokončená v roku 2007, pre verejnosť uzavretá. 

Zbierky múzea obsahujú veľa autobusov, električiek a železničných dopravných prostriedkov. Exponáty v múzeu obsahujú rôzne typy predmetov od pohľadníc s dopravnou tématikou po kompletnú súpravu metra z roku 1938, ktorá je umiestnená v depozitári múzea. V súvislosti s rekonštrukciou budovy v Covent Garden je väčšina exponátov premiestnená do depozitára na Gunnersbury Lane, rozsiahleho účelového komplexu. Depozitár je prístupný niekoľko víkendov v roku a pre objednané prehliadky sprevádzané sprievodcom.

## História
thumb|right|250px|Značky zo staníc londýnskeho metra.
Múzeum v Covent Garden bolo otvorené roku 1980. Pôvodne bolo označované ako "London Transport Museum" a špecializovalo sa na históriu London Transport – organizácie zabezpečujúcej prevádzku metra a autobusovej dopravy. 

Roku 2000 sa vlastníkom múzea stala organizácia Transport for London, novo vytvorený správny orgán zodpovedný za dopravu vo Veľkom Londýne. V tom čase sa tiež rozšírilo zameranie zbierok múzea tak, aby zahrnulo všetky aspekty dopravy v Londýne a názov múzea bol upravený na London's Transport Museum.

Od 4. septembra je múzeum v Covent Graden pre rozsiahlu rekonštrukciu, ktorej náklady majú dosiahnuť 18,6 miliónov liber, pre verejnosť uzavreté. Rekonštrukcia má umožniť rozšírenie expozície múzea o cyklistiku, taxi a riečnu dopravu. Ukončenie rekonštrukcie sa predpokladá v roku 2007.

## Dopravné spojenie
Najbližšie stanice London Underground:
* **[[Covent Garden (stanica metra)|Covent Garden]]** (Piccadilly Line)
* **[[Holborn (stanica metra)|Holborn]]** (Piccadilly a Central Line)
* **[[Charing Cross (stanica metra)|Charing Cross]]** (Northern a Bakerloo Line)
Najbližšie železničné stanice: 
* **[[Charing Cross (železničná stanica)|Charing Cross]]**

## Iné projekty

## Externé odkazy
* Oficiálna stránka

Kategória:Londýnske múzeá a galérie
Kategória:City of Westminster
Kategória:Dopravné múzeá
EMEA

**EMEA** (z angl. *Europe, the Middle East and Africa*) je regionálne označenie používané na vládne a obchodné účely. Používa sa hlavne v severoamerických spoločnostiach, ktoré majú pôsobisko obyčajne rozdelené na nasledovné regióny:

* Európa, Stredný východ a Afrika (EMEA)
* Latinská Amerika (LATAM)
* Ázia a Pacifik (APAC)

Pri delení sveta na regióny sa používa aj označenie NORAM pre Severnú Ameriku. V poslednej dobe spoločnosti oddeľujú krajiny Východnej Európy od zvyšku Európy a označujú tento región ako EEMEA (Eastern Europe, Middle East, and Africa) osobitne od krajín Európskej únie.

Kategória:Geografia
María la del Barrio

**María la del Barrio ** je mexická telenovela v hlavných úlohách s Thalíou, Fernandom Colungom a Itati Cantoral, ktorú vyrobila a odvysielala Televisa v roku 1995. Bola vysielaná na Univision v Spojených štátoch amerických v roku 1996. V roku 1997 vyhrala cenu za najlepšiu tohoročnú telenovelu. Je to remake telenovely Los Ricos Tambien Lloran v hlavných úlohách s Veronicou Castro, Rogeliom Guerrom a Rocio Banquells.

## Dej

María Hernández neskôr De La Vega je 15-ročné dievča, ktoré žije na predmestí. Stratila svoju krstnú matku, ktorá pred smrťou poprosila miestneho kňaza, aby nenechal Mariu starať sa samú o seba. Kňaz požiadal jedného z jeho patrónov, aby nechal pracovať Mariu ako slúžku v jej dome. Namiesto toho Don Fernando de la Vega ju priviedol ako jeho chránenkyňu, čo z nej urobilo cieľ nepriateľstva pre jeho ženu Victoriu de la Vega a jej neter Sorayu Montenegro.

María sa zaľúbila do temperamentného, ale opitého a neporiadneho syna pána domu Luisa Fernanda de la Vegu a kvôli svojmu záľúbeniu musela bojovať so Sorayou. Keď sa Luis Fernando a Maria konečne zosobášili, našiel Mariu v nevinnou objatí s jeho bratom Vladimirom a vybuchol, lebo žiarlivosť mu zaslepila oči. Neveril, že Mariino dieťa je jeho, a tak keď sa narodilo, María ho darovala počas dočasného záchvatu šialenstva. Luis Fernando ju zachránil pred blázincom a adoptoval pre ňu iné dieťa, ale ona nikdy nestratila nádej, že raz svojho strateného syna nájde.

## Ocenenia
* TVyNovelas Award 1997 – *Najlepšia telenovela roka*

## Fakty
* Telenovela bola natočená v Las Lomas de Chapultepec v Mexiku.
* V roku 1997 sa *María la del Barrio* predala do 45 krajín na celom svete vrátane Blízkeho východu.

## Hlavné úlohy

* Thalía ako María Hernandez de De La Vega
* Fernando Colunga ako Luis Fernando De La Vega
* Itati Cantoral ako Soraya Montenegro De la Vega Montalban
* Ricardo Blume ako Don Fernando De la Vega
* Iran Eory ako Victoria De la Vega
* Ludwika Paleta ako María de los Angeles „Tita“ De la Vega Hernandez
* Osvaldo Benavides ako Fernando „Nandito“ De la Vega Hernandez

## Vedľajšie úlohy

* Hector Soberon - Vladimir 
* Ana Patricia Rojo - Penelopa
* Rene Munoz - „El Veracruz“
* Roberto Blandon - Papacito
* Emilia Carranza - Raymunda 
* Meche Barba - Lupe
* Silvia Caos - Calista
* Aurora Molina - Casilda
* Frances Ondiviella - Cecilia
* Ariel Lopez Padilla - Daniel
* Pituka de Foronda - Senora Caro
* Tito Guizar - Padre Honorio
* Carmen Salinas - Agripina
* Antonio Medellin - Doctor Carreras
* Ninon Sevilla - Caridad
* Jessica Jurado - Veronica
* Lilia Machel - Matilde

Kategória:Telenovely z 1995
Kategória:Mexické telenovely
Kategória:Telenovely Televisy
Prvočiniteľ

**Prvočiniteľ čísla** *p* je prvočíslo, ktoré delí číslo *p*. Každé zložené číslo možno napísať ako súčin prvočiniteľov. Tento zápis (pokiaľ neberieme do úvahy poradie prvočiniteľov) je pre každé číslo jedinečný (pozri faktorizácia).

Kategória:Teória čísel
Talianska renesancia

**Talianska renesancia** sa sformovala v 14. storočí ako životný štýl a kultúra vyjadrujúca názory podnikavého severotalianskeho meštianstva, ktoré stáli vo výraznom protiklade k dovtedajším stredovekým pomerom. Pojem tiež označuje obdobie umeleckého rozkvetu, ktorým prešli severotalianske mestá od konca 13. storočia do 16. storočia. V 1. polovici 16. storočia vyústila renesancia v myšlienkovo nie až tak prevratný Manierizmus.

## Predstavitelia v umení

### Maliarstvo

* Masaccio (1401 – 1428)
* Andrea Mantegna (1431 – 1506)
* Sandro Botticelli (1445 – 1510)
* Leonardo da Vinci (1452 – 1519)
* Michelangelo Buonarroti (1475 – 1564)
* Tizian (1487 – 1576)
* Jacopo Giorgione (1478 – 1510)
* Raffaello Santi (1483 – 1520)
* Antonio Correggio (1489 – 1534)
* Parmigianino (1503 – 1540)
* Tintoretto (1518 – 1594)
* Paolo Veronese (1528 – 1588)
* El Greco (1541 – 1614)
* BladePH (1993 – ?)

### Sochárstvo

* Donatello (1386 – 1466)
* Andrea Verrocchio (1435 – 1483)
* Michelangelo Buonarroti (1475 – 1564)
* G. Bologna (1529 – 1608)
* Domenico Fontana (1543 – 1607)
* Benvenuto Cellini (1500 – 1571)

### Architektúra

* Filippo Brunelleschi (1377 – 1446)
* Leone Battista Alberti (1404 – 1472)
* Donato Bramante (1444 – 1514)
* Michelangelo (1475 – 1564)
* Palladio (1508 – 1580)
* Giacomo Vignola (1507 – 1573)

### Literatúra

* Dante Alighieri (1265 – 1321)
* Francesco Petrarca (1304 – 1374)
* Giovanni Boccaccio (1313 – 1375)
* Lodovico Ariosto (1474 – 1533)
* Torquato Tasso (1544 – 1595)

## Pozri aj
* Renesančné výtvarné umenie
* Renesancia
* Renesančná hudba

Kategória:Kultúra v Taliansku
Kategória:Renesancia
Írsky seter

**Írsky seter** (anglicky: *Irish setter*, nemecky: *Irish Red Setter)* známy aj ako **červený seter**  je plemeno psa. Je to lovecké plemeno charakteristické svojou nádhernou hustou gaštanovou srsťou strednej dĺžky. Slovo seter (anglicky *setter*) sa vysvetľuje ako „stavací pes“ (z angl. *to set),* teda pes, ktorý pánovi označí miesto, kde sa nachádza ulovená korisť. 

## Vzhľad
*Veľkosť a stavba tela*:
Tento elegantný poľovný pes dorastá do výšky okolo 60 cm a hmotnosti približne 20 až 25 kg. Stavba jeho tela pôsobí v porovnaní s inými setrami štíhlejšie a pohyblivejšie, má aj mierne užší hrudník.
*Srsť*:
Srsť írskeho setra je dlhá, hodvábna a hladká. Zástavice (dlhšie strapce srsti) sa nachádzajú na zadnej strane nôh, na chvoste, na hrdle a na hrudi. Farba srsti tohto plemena je červenohnedá.

## Povaha a temperament
Toto plemeno je veľmi temperamentné. Napriek tomu, že mu niektorí pripisujú sklon k nezávislosti, sa dá írsky seter veľmi dobre vycvičiť. Trpezlivou výchovou a správnym výcvikom môžete získať spoľahlivého psa s výbornými loveckými schopnosťami. Okrem temperamentu a množstva energie, vďaka ktorým získal írsky seter povesť roztržitého extroverta, sú typické pre toto plemeno aj jeho prítulnosť a vernosť. 

## Vhodné prostredie
Ako poľovný pes získal vhodné uplatnenie nielen na poliach a lúkách, ale aj vo vode. Ak ho chcete mať ako domáceho psa, musíte mu zabezpečiť dostatočný výbeh. Jeho potreba pohybu je veľmi veľká. Keby ste mu nezabezpečili dostatočný výbeh, len by ste ho trápili.   S deťmi tento šikovný pes vychádza veľmi dobre, napriek tomu sa mu pripisuje vlastnosť, že pri kontakte s cudzími osobami a psami môže prejaviť náladové správanie.
Je vhodný do rodinného domu a má veľmi rád deti. 

## História
Vývoj plemena írsky seter ovplyvnil starý španielsky stavač Perdiguero (mimo Španielsko takmer úplne neznámy), čierno bieli dlhosrstí stavači z krajiny Francúzsko a škótski setri. Vznikol v Írsku pravdepodobne systematickým krížením Írskeho červeno-bieleho setra s neznámym červeným psom. Pôvodne sa vedľa seba choval ako írsky červený seter, tak červeno-biely seter a ich majitelia ich bežne krížili v snahe získať čo najlepšieho jedina na prácu. Červených setrov však bolo spočiatku menej. Až postupne začala ich obľuba stúpať, pretože boli považovaní za elegantnejších. V Írsku sa im dodnes hovorí "Modderhu", v preklade to znamená "červený pes".

## Iné projekty

## Externé odkazy
* Slovenský klub pointrov a setrov

Kategória:Stavače
Kategória:Plemená psov z Írska
Eurázijská platňa

thumb|

**Eurázijská platňa** je tektonická platňa pokrývajúca väčšiu časť Eurázie (Európy a Ázie) s výnimkou Malej Ázie, Indie, Arabského polostrova a východnej Sibíri. Je to tretia najväčšia platňa (67&nbsp;800&nbsp;000&nbsp;km2). Jej súčasťou je i severovýchodná časť oceánskej kôry Atlantického oceánu.

Západný okraj Eurázijskej platne je ohraničený Stredoatlantickým chrbátom, ktorý ju oddeľuje od severoamerickej platne. Je to jediný aktívny okraj eurázijskej platne. Od africkej platne ju oddeľuje Stredozemné more, na jeho východnom okraji sa nachádzajú dve malé platne - egejská a anatólska. Smerom na východ eurázisjská platňa hraničí s arabskou, indickou, sundskou, amurskou, ochotskou a platňou Yangtze.

## Stavba, vznik a vývoj
Eurázijská platňa je tvorená niekoľkými prekambrickými štítmi (Škandinávsky štít, Sibírsky štít), ktoré tvoria jej najstaršie oblasti. Tieto štíty sa v geologickej minulosti vzájomne zrážali a oddeľovali. Škandinávsky (Baltský) štít sa v devóne zrazil so severoamerickými oblasťami tzv. Laurentiou, počas kaledónskej orogenézy. Následne sa zrazil v karbóne a perme s Gondwanou, od ktorej sa v triase oddelil a v kriede až súčasnosti opäť začal spájať počas alpínskej orogenézy. V tom istom období sa spojila Euramerika so Sibírou, pričom došlo k vzniku Uralu. Južné a východné okraje eurázijskej platne sú dodnes miestom pokračujúcej orogénézy - s rastúcimi pohoriami ako Alpy, Karpaty, Kaukaz a Pamír. Himaláje, vznikli v miocéne zrážkou Eurázie s Indickou platňou. Okrem orogénnych pásiem, ktoré sú jazvami po zrážkach s inými kontinentmi sa na povrchu Eurázie nachádzajú mladé (druhohorno-treťohorné) panvy. 

## Iné projekty

Kategória:Tektonické platne
Kategória:Geografia Európy
Kategória:Geografia Ázie
Technics

**Technics** je registrovaná ochranná známka japonskej spoločnosti Panasonic Corporation.

Pod značkou Technics spoločnosť produkuje gramofóny, zosilňovače, slúchadlá, CD prehrávače a reproduktory. Pôvodne bola založená pre sériu *high-end* audio produktov s cieľom konkurovať spoločnostiam ako napr. Nakamichi.

Väčšina produktov bola v roku 2002 presunutá pod značku Panasonic, okrem Japonska, kde je značka stále populárna.  V USA a v Európe sa pod touto značkou predáva diskotekárske vybavenie a elektronické piána.

## História
Značka Technics sa stala známa najmä výrobou gramofónov. V roku 1969 predstavila spoločnosť model SP-10, prvý gramofón s priamym pohonom pre profesionálny trh, a v roku 1971 model SL-1100 pre spotrebiteľov.

Model SL-1100 použil diskotekár Kool Herc pre prvý SoundSystem, ktorý založil po svojej emigrácii z Jamajky. Ďalším bol model SL-1200 ktorý sa, vo svojej vylepšenej verzii SL-1200 MK2, stal najpoužívanejším medzi diskotekármi. SL-1200 MK2 je robustný gramofón s regulátorom rýchlosti. Typ SL-1200 pokračuje sériou M3D a v roku 2003 sériou MK5.

## Externé odkazy
* The official Technics website (en)

  	 

			
Kategória:Ochranné známky
Severoamerická platňa

thumb|
**Severoamerická platňa** je tektonická platňa, pokrývajúca Severnú Ameriku, Grónsko, Čukotku, severnú časť Atlantiku a časť Severného ľadového oceánu.

Východnú hranicu tvorí aktívna kolízia tektonických platní – Stredoatlantický chrbát, riftové údolie, oddeľujúce severoamerickú a eurázijskú platňu, ktorý posúva severoamerickú platňu západným smerom. Na juhu je ohraničená karibskou a kokosovou platňou.

Západnú hranicu predstavuje konvergentný okraj, kde sa stretáva severoamerická platňa s pacifickou a tiež aj s dvoma menšími (Juan de Fuca a Riviera). Dochádza tu k vulkanizmu a s ním spojenej orogénnej činnosti – vzniku pohorí Kaskádové vrchy a Sierra Nevada a v minulosti aj Skalnaté vrchy.

## Pozri aj
* Zoznam tektonických platní

## Iné projekty

Kategória:Tektonické platne
Kategória:Geografia Severnej Ameriky
Škoda 06 T

right|thumb|Výroba električky tohto typu v továrni Škoda Plzeň

**Škoda 06 T** (nazývaná aj "píštalka") je česká päťčlánková, nízkopodlažná električka, ktorá vychádza z typu Škoda 05 T (Vektra).

## Konštrukcia
06 T je obojsmerný, šesťnápravový motorový čiastočne nízkopodlažný električkový vozeň. Má päť článkov, spojené sú kĺbmi (tzv. harmonikami). Na oboch stranách sú výsuvné dvere (jedny jednokrídlové, štvoro dvojkrídlových).

Vozidlo konštrukčne aj dizajnovo vychádza z vozidla Škoda 05 T (Vektra), ktoré bolo vyrobené v počte jeden kus predovšetkým pre skúšky, v roku 2004 pri testoch v Plzni aj prepravovala cestujúcich. Krajné podvozky sú na trakčných pevných podvozkoch, stredný na klasickom nízkopodlažnom podvozku, druhý a štvrtý článok je zavesený medzi nimi. Podiel nízkej podlahy ( nad temenom koľajnice) dosahuje 65 %, zvyšok podlahy je vo výške  nad temenom. Elektrická výzbroj je umiestnená na streche. Zaujímavosťou je, že vozidlo je plne klimatizované.

Električka bola skonštruovaná pre talianske mesto Cagliari na ostrove Sardínia. Atypický má preto rozchod koľají – . Preto je 06 T vybavená špeciálnymi podvozkami pre tento rozchod. Môže ale jazdiť aj na štandardnejších rozchodoch –  (napr. v Bratislave) a na normálnom  (napr. v Košiciach a väčšine miest v Európe).

## Prevádzka v zahraničí
Výroba prebieha od roku 2006. Prvé vozne by mali byť do Cagliari dodané čoskoro, celkom má byť do Cagliari dodaných 9 vozidiel. Prvé vozidlo bolo vystavené na výstave InnoTrans 2006 v Berlíne.

## Prevádzka na Slovensku
Električka Škoda 06 T sa bez cestujúcich testovala od 18. októbra do 12. novembra 2006 v Bratislave, pretože rozchod koľají je podobný rozchodu v Cagliari. Počas tohto testu si získala nelichotivú prezývku "píštalka".

## Iné projekty

## Externé odkazy
* Informácie o 06 T na stránkach výrobcu 
* Fotografie Škody 06 T na výstave InnoTrans 
* Fotografie z testovania v Bratislave 

06 T
Kategória:Dráhové vozidlá vyrábané od roku 2006
Kategória:Kĺbové električky
Škoda

**Škoda** môže byť:
* všeobecne: ujma, neprospech
* v práve: pozri škoda (právo)
* v poisťovníctve (skôr hovorovo): poistná udalosť
* skrátený názov českého výrobcu automobilov Škoda Auto a značka jeho automobilov, pozri Škoda Auto
* česká strojárska spoločnosť, ktorá existovala od 19. storočia do roku 2013, a značka jej výrobkov, pozri Škoda Holding 
* súčasť názvu niektorých českých podnikov, ktoré sú faktickými pokračovateľmi bývalej strojárskej spoločnosti
* priezvisko, napr.:
** Emil Škoda, český veľkopodnikateľ a technik 

## Iné projekty
Konečne sami

**Konečne sami** (***Endlich allein***) je opereta, ktorú skomponoval Franz Lehár. Premiéra sa konala 30. januára 1914 v Theater an der Wien. Libreto napísali Alfred Maria Willner a Robert Bodanzky.

Opereta bola prepracovaná a uvedená na novo v roku 1930 pod názvom "Schön ist die Welt".

## Obsah

V švajčiarskom hoteli sa mladý atašé zamiluje do mladej americkej slečny, Dolly zasnúbenej s jedným nie príliš inteligentným grófom. Atašé je s počiatku dosť bojazlivý, ale keď sa dozvie, že Dolly by rada vystúpila na miestny štít, prezlečie sa za horského vodcu. Dolly sa najprv mladý vodca páči a imponuje jej jeho záujem o ňu. Po čase jej však začne pripadať až príliš dotieravý a to ju vyľaká. Nestihnú sa vrátiť včas a sú nútení prenocovať v horách. Večer sa atašé jednoznačne prejaví, ako gentleman. Vyznajú si lásku. Keď slečna zaspí atašé bdie ned jej spánkom.

V poslednom dejstve Dolly zruší svoje pôvodné zásnuby a uzavrie nové ...

Kategória:Operety
Fonograf

thumb|Edisonov fonograf
**Fonograf** bol najrozšírenejší prístroj na počúvanie reprodukovanej hudby koncom 19. storočia. Vynašiel ho v roku 1877 Thomas Alva Edison. Zvuková informácia je zachytená na voskový povrch prenosného valca. Po prvej svetovej vojne sa prestal bežne používať a nahradil ho gramofón. 

## Dejiny
### Fonautograf
Prvý známy vynález fonografického nahrávacieho zariadenia je fonautograf, patentovaný 25. marca 1857. Vynašiel ho Francúz Édouard-Léon Scott. Dokázal zachytiť zvuk na viditeľné médium, ale nebol určený na prehrávanie nahratého zvuku. Zariadenie pozostávalo zo suda alebo lievika pripojeného k membráne. Membrána bola pripojená k ihle, ktorá zapísala záznam zvuku na začiernené sklo. Fonautograf sa používal na štúdium zvuku a reči. Jeho význam bol plne pochopený až s vynálezom fonografu, ktorý ukázal, že priebeh signálu zapísaný fonautografom bola nahrávka, ktorú bolo možné opäť prehrať.

### Fonograf
Thomas Alva Edison ohlásil vynález fonografu – zariadenia na nahrávanie a prehrávanie zvuku – 21. novembra 1877 a demonštroval ho prvýkrát 29. novembra. Prvým záznamom bola detská riekanka *Mary had a little lamb*. Fonograf bol patentovaný 19. februára 1878. Zvuk sa na prvom fonografe zapisoval na valec potiahnutý staniolovou fóliou a otáčal sa ručne pomocou kľuky. Pri reprodukcii bolo nutné otáčať kľukou rýchlosťou podobnou tej pri nahrávaní, aby bol zvuk zrozumiteľný. Patentovaný fonograf už obsahoval naťahovací strunový motor a experimentálny platňový fonograf. Edison však ďalej až do roku 1913 pracoval s valcovým fonografom v presvedčení o vedeckej korektnosti tohto prístupu. V roku 1886 Alexander Graham Bell, Chichester Bell a Charles Tainter použili odolnejší voskový valec a pripevnili ihlu ako nástroj na rezanie, čím dostali čistejšiu nahrávku. Svoju verziu patentovali pod názvom gramofón.

Emile Berliner nezávisle od Edisona vyvinul gramofón, ktorý si patentoval v roku 1887 a ktorý sa v postupných zdokonalených verziách používa dodnes.

## Iné projekty

Kategória:Hudba
Zlatica (prvé meno)

**Zlatica** (tiež **Zlata**) je ženské krstné meno. Meniny na Slovensku má 28. februára.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Design Museum

**Múzeum dizajnu** sa nachádza v komplexe South Bank v londýnskom obvode Southwark. Ide o malé múzeum vystavujúce svoje exponáty v dvojposchodovej budove a v priestoru pred vlastnou budovou múzea. 

Zbierky múzea obsahujú predmety zobrazujúce priemyslový, grafický, módny a architektonický dizajn. Bolo založené roku 1989 ako prvé múzeum **moderného dizajnu**. Ročne ním prejde asi 200&nbsp;000 návštevníkov.

Múzeum sa nachádza v budove bývalého skladiska banánov, ktorá bola v 30. rokoch 20. storočia prestavaná v modernistickom štýle. 

Na rozdiel od väčšiny londýnskych múzeí sa pri vstupe platí cca 7&nbsp;£, pretože múzeum nedostáva štátnu podporu.

## Externé odkazy
* Oficiálna stránka

Kategória:Londýnske múzeá a galérie
Kategória:Southwark
Thalía (anglický album)

***Thalía*** je štúdiový album vydaný v roku 2003 ako desiaty hudobný album mexickej speváčky Thalíe. Je to nasledovník albumu v španielčine *[[Thalía (album z 2002)|Thalía]]*. Je to prvý album Thalíe, ktorý obsahuje iba anglické skladby a predalo sa ho viac ako 3&nbsp;milióny kópii na celom svete.

„I Want You“ je najpopulárnejší Thalíin singel v USA. Fat Joe pomohol Thalíi a skladbe dostať sa do *Top 40 [[Billboard]] Hit*. 'I Want You' dosiahol 21. priečku v Billboard Hot 100 a 7. priečku v Mainstream chart. V Grécku sa skladba umiestnila na 26. mieste v Top 50 predaných singloch. 

Anglický album *Thalía* mal viacero singlov, ale tie sa v hitparádových rebríčkoch neumiestnili.

## Zoznam stôp
# „I Want You“ – 3:54
# „Baby, I'm in Love“ – 3:54
# „Misbehavin“ – 3:38
# „Don't Look Back“ – 3:15
# „Another Girl“ – 3:46
# „What's It Gonna Be Boy?“ – 3:40
# „Closer to You“ – 3:56
# „Save the Day“ – 3:45
# „Tú y Yo“ (english version) – 3:43
# „Dance Dance (The Mexican)“ (Hex Hector Club Mix) – 8:46
# „Me Pones Sexy (I Want You)“ (featuring Fat Joe) – 3:46
# „Alguien Real (Baby, I'm in Love)“ – 3:56
# „Cerca de Ti (Closer to You)“ – 3:57
# „Toda La Felicidad (Don't Look Back)“ – 3:17

## Single
* „I Want You“ — „Me Pones Sexy“
* „Baby, I'm In Love“ — „Alguien Real“
* „Don't Look Back“
* „Cerca de Ti“

Kategória:Hudobné albumy z 2003
Kategória:Albumy Thalíe
Múzeum Londýna

**Múzeum Londýna** () je múzeum zamerané na históriu Londýna od paleolitu do súčasnosti. Nachádza sa v budove zo 70. rokov 20. storočia blízko Barbican Centre, asi 10 minút chôdze od katedrály svätého Pavla v City. Je riadený správnym orgánom City - Corporation of London. 

Múzeum bolo otvorené v roku 1970 a obsahuje zbierky, ktoré boli pôvodne umiestnené v Guildhall, ale aj zbierky z iných zdrojov. Múzeum Londýna je zodpovedné za organizáciu vykopávok v rámci Londýna.

Obsahuje niekoľko výstavných sálov obsahujúcich originálne artefakty, modely, obrazy a nákresy. Zachycuje sociálnu a ekonomickú históriu mesta s dôrazom na mestskú výstavbu. Od roku 2004 je múzeum zapojené do dlhodobého programu dopĺňania stálej expozície o špecializované výstavy. Rovnako bola doplnená časť zachytávajúca prehistorický Londýn (*London Before London*). Najväčším lákadlom múzea je slavnostný kočiar starostu City. Blízko múzea je možno vidieť zvýšky pôvodných londýnskych hradieb.

V roku 2003 múzeum otvorilo pobočku v Docklands – *Museum in Docklands*. Nachádza sa v budove doku z 19. storočia blízko Canary Wharf na ostrove *Isle of Dogs*. Táto pobočka zachytáva histórii sociálneho a ekonomického rozvoja Docklands.

## Iné projekty

## Externé odkazy
* Oficiálna stránka

Kategória:Londýnske múzeá a galérie
Kategória:City of London
Re

**RE** môže byť:
* Aer Arann, kód IATA
* Rada Európy
* „recursively enumerable set“ – rekurzívne vyčísliteľná množina
* „regular expression“ – regulárny výraz v informatike
* Resident Evil, franšíza horrorových videohier od firmy Capcom
* „retinol equivalents“ – ekvivalenty retinolu, novšie ekvivalenty retinolovej aktivity
* Réunion, kód ISO 3166 a FIPS PUB 10-4
* „reverse engineering“ – spätné inžinierstvo/reverzné inžinierstvo
* Royal Engineers, vojsko Britskej armády

**Re** môže byť:
* v chémii: značka pre rénium
* album mexickej skupiny Café Tacuba, pozri Re (album)
* prepis japonskej kany ( a ) do latinky, pozri Re (kana)
* obec v Nórsku, pozri Re (Nórsko)
* dedina v Taliansku, pozri Re (Taliansko)
* staroegyptský boh, pozri Re (božstvo)
* ostrov v departemente Charente-Maritime vo Francúzsku, pozri Ré (ostrov)
* solmizačná slabika tónu d, pozri tón d
* zvolanie v gréčtine
* Giovanni Battista Cardinal Re, taliansky kňaz
* Réaumur, stupeň vo fyzike (°Ré)
* reálna časť, v matematike
* „reinsurance“ – zaistenie (napr. v názvoch Swiss Re a Fortress Re)
* Reynoldsove číslo, vo fyzike
* rupia, mena
* vec, v angličtine (v zmysle predmet textu), skratka z 

**re** môže byť:
* v hudbe: solmizačná slabika pre druhý tón stupnice
* v kartárstve: slangový výraz pre rekontru, pozri rekontra
* predpona znamenajúca „znova-“
* Réunion, top-level domain
Mercury

**Mercury** môže byť:
* vesmírny program NASA, pozri Program Mercury
* kozmická loď použitá v tomto programe, pozri Mercury (kozmická loď)
* Freddie Mercury, britský rockový spevák
* dcérska spoločnosť koncernu Ford, automobilové preteky Mercury
* americký film z roku 1998, pozri Mercury (film)
* *Mercury* – výročné britské hudobné ocenenie za hudobný album, pozri *[[Mercury Prize]]*
Ra

**Ra** môže byť:
* rádium
* egyptský boh Slnka, pozri Ré
* fiktívna mimozemská bytosť, pozri Ra (Hviezdna brána)
Asymptotická hustota

**Asymptotická hustota** je jedno spomedzi mnohých čísel udávajúcich, ako husto sú prvky danej podmnožiny prirodzených čísel rozprestrené v samotných prirodzených číslach. Presne je asymptotická hustota d(A) množiny A prirodzených čísel definovaná vzťahom

:d(A) = \lim_{n\to\infty} \frac{A(n)}{n}

kde A(n)=\left|A\cap\{1,2,3,\ldots,n\}\right| je počet všetkých prvkov množiny A, ktoré sú menšie než prirodzené číslo n. Ak limita v tomto definujúcom vzťahu existuje, hovoríme, že množina A má asymptotickú hustotu. Nie všetky podmnožiny množiny prirodzených čísel majú asymptotickú hustotu. 

## Horná a dolná asymptotická hustota
**Horná asymptotická hustota** podmnožiny A prirodzených čísel je číslo

:\overline{d}(A) = \limsup_{n\to\infty} \frac{A(n)}{n}

zatiaľ čo jej **dolná asymptotická hustota** je

:\underline{d}(A) = \liminf_{n\to\infty} \frac{A(n)}{n}.

Na rozdiel od asymptotickej hustoty, horná a dolná asymptotická hustota existuje pre *každú* podmnožinu prirodzených čísel. Je zrejmé, že množina má asymptotickú hustotu vtedy a len vtedy ak sa jej horná a dolná asymptotická hustota rovnajú.

## Príklady
* Množina prirodzených čísel ale aj všetky jej kokonečné podmnožiny majú asymptotickú hustotu 1.
* Prázdna množina ale aj všetky konečné podmnožiny prirodzených čísel majú asymptotickú hustotu 0.
* Množina párnych kladných čísel a množina nepárnych kladných čísel majú asymptotickú hustotu 1/2.
* Množina všetkých členov aritmetickej postupnosti *{an+b}* s diferenciou *a* má asymptotickú hustotu *1/a*.
* Množina štvorcov alebo množina dokonalých čísel sú príkladmi nekonečných množín ktorých asymptotická hustota je 0.
* Príkladom množiny ktorá nemá asymptotickú hustotu je
:A = \bigcup_{n\in\mathbb{N}} \{n\in\mathbb{N}\,|\,2^{2n+1}-2^{2n-1}\le n \le2^{2n+1}\}.
* O množine abundantných čísel sa vie, že má asymptotickú hustotu, zatial ale nie je známa jej presná hodnota. Vie sa iba toľko, že táto asymptotická hustota sa nachádza v intervale [0.2474,0.2480].

## Vlastnosti
* Ak množina A má asymptotickú hustotu, potom platí d(A^{c})=1-d(A), kde A^{c} je komplement množiny A vzhľadom k množine prirodzených čísel. Pre hornú a dolnú hustotu máme \overline d(A^c)=1-\underline d(A).
* Pre ľubovoľnú podmnožinu prirodzených čísel platí 0\le\underline d(A)\le\underline d(B) \le 1.
* Pre disjunktné množiny A, B\subseteq \mathbb N platí
:\underline d(A)+\underline d(B) \le \underline d(A\cup B) \le \underline d(A)+\overline d(B) \le \overline d(A\cup B) \le \overline d(A)+\overline d(B)
Špeciálne, ak A aj B majú hustotu, tak dostaneme d(A\cup B)=d(A)+d(B). Teda asymptotická hustota je konečne aditívna.

## Literatúra
* 

## Pozri aj
*Schnirelmannova hustota

Kategória:Analytická teória čisel
Reštaurácia

**Reštaurácia** môže byť:
*uvedenie do pôvodného stavu
*pohostinstvo s podávaním stravy, pozri reštaurácia (gastronómia)
*v politike a histórii:
**obnovenie predrevolučných či predprevratových pomerov, najmä opätovné dosadenie vlády nejakej dynastie
**názov niektorých takto charakterizovaných období v niektorých štátoch, napr.:
***reštaurácia (Rakúska monarchia) (1815 – 1830)
***reštaurácia (Francúzsko) (1814 – 1830)
***reštaurácia (Anglicko)  (1660 – 1689)
***reštaurácia (Španielsko) (1814 – 1847)
***reštaurácia (Nemecko) (1815 – 1848 alebo po roku 1848)
***reštaurácia (Švajčiarsko) (1874 – 1931)
***v Japonsku Obnova Meidži
*v Uhorsku: reštavrácia (voľby župných úradníkov)

## Pozri aj
*reštaurovanie
Ekumenický koncil

**Ekumenický koncil** (gr. οἰκουμένη - "obývaný svet") alebo **všeobecný snem** je stretnutie biskupov (koncil) celej cirkvi na celom svete. Pojem *celá cirkev* sa vykladá v pravosláví tak, že zahrnuje všetky ortodoxné cirkvi v plnom spojení medzi sebou navzájom, kým katolícka cirkev vyžaduje okrem toho plné spoločenstvo s Rímskou cirkvou, čiže s rímskym pápežom (kan. 336 – 341 CIC 1983).

Pravoslávie uznáva 7 ekumenických snemov, rímskokatolícka cirkev 21.

Zoznam ekumenických koncilov:

## Pozri aj
* Koncil

Kategória:Koncily
Kategória:Kresťanské pojmy
Kategória:Kresťanské zoznamy
Reflexia (filozofia)

**Reflexia** je vyšší stupeň vedomia a duchovnosti, premýšľanie o vlastnom zážitkovom prúde, procesoch vlastného vedomia (u Aristotela vedenie o vedení). Pre porovnanie s inými významami tohto pojmu pozri aj rozlišovaciu stránku Reflexia.

## Reflexia podľa J. Letza
*Reflexia vedomia je jeho návrat k sebe samému, k predchodnému stavu, keď v ňom ešte nebolo dištinkcie medzi subjektovým a objektovým pólom. Slovom, je to návrat vedomia k jeho vlastným princípom, ktoré ho konštituujú a vysvetľujú. No takýto jeho uvedomený a slobodný návrat k východiskám jeho utvárania nie je možný bez toho, aby sa vedomie nedostalo do opozície k sebe samému, t. j. bez toho, aby z vedomia v jeho subjektovo-objektovej podvojnosti neemergoval oproti sa nachodiaci reflektujúci subjekt vedomia, ktorý svojou aktivitou smeruje *nadol* k základu samotného utvárania vedomia. Reflexiu vedomia môžeme objasniť aj pomocou metafory svetla a tmy. Vedomie na svojom povrchu je jasné, presvetlené; smerom nadol, k svojmu základu čoraz väčšmi temnie, až pri základe jeho utvorenia je temnota. Reflektovať značí skoncentrovať na povrchu silné svetlo aktívneho nového uvedomenia a pomocou neho presvetliť vedomie aj pri jeho základe a vyniesť na povrch uvedomenia nové, doteraz skryté prvky jeho podstaty.*

## Zdroje
*
*

Kategória:Filozofický slovník
Regresia

**Regresia** môže byť:
* všeobecne: 
** spätný pochod, návrat
** ústup
** úpadok
* v logike: spätný postup od podmieneného k podmienke, opak progresie, synonymum regres, pozri regres (logika)
* v štylistike: využitie slov v obrátenom poriadku, pozri regresia (štylistika)
* v biológii: spätný vývoj jedinca, druhu alebo taxónu spojený so zjednodušením morfologických tvarov a funkcií, pozri regresia (biológia)
* v lekárstve: návrat na prekonaný stupeň vývoja (napr. regresia choroby); zmena smerujúca k zániku, poškodeniu tkaniva
* v ekológii: retrogradácia
* v geológii: ústup mora z pevniny a vynorenie pevniny, pozri regresia (geológia)
* v psychológii:
** návrat do niektorých z predchádzajúcich etáp psychického vývoja, pozri regresia (psychológia)
** skrátene logopedická regresia
** metóda návratu do vlastného detstva, spomienok z minulosti či minulých životov, pozri regresia (psychoterapia)
** v psychológii vnímania: spätný skok pohľadu na už prečítanú časť textu 
* v sociológii: úpadok, dočasný spätný vývoj proti základnej tendencii spoločenského pokroku, pozri regresia (sociológia)
* v ekonómii: klesajúce percentuálne daňové zaťaženie pri rastúcom dôchodku, pozri pod regresívna daň
* v informatike: regresná chyba (softvér, ktorý predtým fungoval, prestane po zmene fungovať)
* v štatistike
** a) závislosť (resp. priebeh závislosti) priemernej hodnoty náhodnej premennej od inej premennej (alebo iných premenných), resp. spôsob, ktorým sa menia priemery hodnôt závisle premennej pri zmenách hodnôt nezávisle premennej/-ných (t.j. v podstate priebeh korelačnej závislosti), b) proces alebo metóda určovania krivky najlepšie vyjadrujúcej (na základe nejakého kritéria zhody) všeobecný trend množiny údajov, c) rozdelenie náhodnej premennej na nenáhodnú časť a náhodnú časť, pričom platí regresná funkcia (t.j. náhodná premenná = nenáhodná časť + náhodná časť), pozri pod regresná analýza
**v užšom zmysle: strednokvadratická aproximácia funkcie polynómom y(x) = a0 + a1x + ... + an-1xn-1+anxn, pozri pod regresná analýza
** skrátene: 
***regresná analýza
***regresný model
***regresia k priemeru

## Referencie
Juhoamerická platňa

thumb|
**Juhoamerická platňa** je tektonická platňa, pokrývajúca kontinent Južná Amerika a časť Atlantiku.

Na východnej strane je oddelená od africkej platne južnou časťou stredoatlantického riftového systému, ktorý ju posúva západným smerom. Južnú hranicu tvorí sústava transformných zlomov a aktívnych zón s antarktickou platňou a platňou Scotia a menšia subdukčná zóna so sandwichskou mikroplatňou, čo má za následok vznik ostrovného oblúka Južných Sandwichovych ostrovov.

Severnú hranicu juhoamerickej platne tvorí subdukčná zóna Portorickej priekopy a s ňou súvisiaci vulkanizmus ostrovného oblúka Malých Antíl a transformné zlomy, všetko na hraniciach s karibskou platňou.

Južná hranica je miestom aktívneho vulkanizmu a častých zemetrasení, lemujúceho prakticky celé západné pobrežie Južnej Ameriky a vytvárajúceho rozsiahle orogénne pásmo Ánd. Sopečná a orogénna činnosť je spôsobená subdukciou platne Nazca (východná časť Pacifiku) a mikroplatní Altiplano (Čile, Bolívia a Peru) a severoandskej platne (pobrežie Ekvádoru a Kolumbie).

## Pozri aj
* Zoznam tektonických platní

## Iné projekty

Kategória:Tektonické platne
Kategória:Geografia Južnej Ameriky
Kazimierz Twardowski

**Kazimierz Jerzy Skrzypna-Twardowski** (* 20. október 1866, Viedeň, Rakúsko – † 11. február 1938, Ľvov, dnes Ukrajina) bol významný poľský filozof a logik. Zaoberal sa jazykovo analytickou filozofiou na základe logickej pojmovej analýzy. 

Študoval filozofiu vo Viedni u Franza Brentana a Roberta von Zimmermanna. Je zakladateľom Ľvovsko-varšavskej školy, medzi jeho žiakov patrili okrem iného Stanislaw Leśniewski a Jan Łukasiewicz.

## Externé odkazy
* Psychology and Ontology: Twardowski on the Content and Object of Presentations

Kategória:Poľskí filozofi
Kategória:Poľskí logici
National Maritime Museum

**National Maritime Museum** (NMM) je najväčšie múzeum námorníctva v Spojenom kráľovstve a jedno z najvýznamnejších na svete. Nachádza sa v londýnskom obvode Greenwich v susedstve Greenwich Parku. 

NMM obsahuje širokú a rôznorodú kolekciu exponátov vzťahujúcich sa k histórii britského námorníctva – lodné kotvy, kráľovské veslice, námorné uniformy a obrazy námorných hrdinov a cestovateľov.

Múzeum má tiež pobočku v prístavnej budove v štvrti Falmouth.

Okrem vystavovaných exponátom múzeum uchováva aj rozsiahly archív predmetov a dokumentov vzťahujúcich sa k námorníctvu, navigácii a lodiam. Väčšinu týchto predmetov je možno vidieť aj na Internete.

## Externé odkazy
* Oficiálna stránka

Kategória:Londýnske múzeá a galérie
Kategória:Greenwich
Kategória:Námorné múzeá
Bill Masterton Memorial Trophy

**Bill Masterton Memorial Trophy** je ocenenie hráča NHL, ktorý spája svoje hokejové majstrovstvo s príkladnou oddanosťou a vernosťou k hokeju. Udeľuje ju asociácia novinárov tak, že sa najprv vyberie kandidát z každého tímu, z ktorých nakoniec vzídu traja finalisti. Každý hráč ju môže získať len raz.

## Víťazi Bill Masterton Memorial Trophy
[right|150px|thumb|[Mario Lemieux, víťaz z roku 1993.]]
[right|150px|thumb|[Teemu Selänne, víťaz z roku 2006.]]
* 2019Robin Lehner, New York Islanders
* 2018Brian Boyle, New Jersey Devils
* 2017Craig Anderson, Ottawa Senators
* 2016Jaromír Jágr, Florida Panthers
* 2015Devan Dubnyk, Minnesota Wild
* 2014Dominic Moore, New York Rangers
* 2013Josh Harding, Minnesota Wild
* 2012Max Pacioretty, Montreal Canadiens
* 2011Ian Laperrière, Philadelphia Flyers
* 2010José Theodore, Washington Capitals
* 2009Steve Sullivan, Nashville Predators
* 2008Jason Blake, Toronto Maple Leafs
* 2007Phil Kessel, Boston Bruins
* 2006Teemu Selänne, Anaheim Ducks
* 2005*nebol žiadny víťaz kvôli [[Lockout v NHL|lockoutu v NHL]]*
* 2004Bryan Berard, Chicago Blackhawks
* 2003Steve Yzerman, Detroit Red Wings
* 2002Saku Koivu, Montreal Canadiens 
* 2001Adam Graves, New York Rangers 
* 2000Ken Daneyko, New Jersey Devils
* 1999John Cullen, Tampa Bay Lightning
* 1998Jamie McLennan, St. Louis Blues
* 1997Tony Granato, San José Sharks 
* 1996Gary Roberts, Calgary Flames
* 1995Pat LaFontaine, Buffalo Sabres
* 1994Cam Neely, Boston Bruins
* 1993Mario Lemieux, Pittsburgh Penguins
* 1992Mark Fitzpatrick, New York Islanders
* 1991Dave Taylor, Los Angeles Kings
* 1990Gord Kluzak, Boston Bruins
* 1989Tim Kerr, Philadelphia Flyers
* 1988Bob Bourne, Los Angeles Kings
* 1987Doug Jarvis, Hartford Whalers
* 1986Charlie Simmer, Boston Bruins
* 1985Anders Hedberg, New York Rangers
* 1984Brad Park, Detroit Red Wings
* 1983Lanny McDonald, Calgary Flames
* 1982Glenn Resch, Colorado Rockies
* 1981Blake Dunlop, St. Louis Blues
* 1980Al MacAdam, Minnesota North Stars
* 1979Serge Savard, Montreal Canadiens
* 1978Butch Goring, Los Angeles Kings
* 1977Ed Westfall, New York Islanders
* 1976Rod Gilbert, New York Rangers
* 1975Don Luce, Buffalo Sabres
* 1974Henri Richard, Montreal Canadiens
* 1973Lowell MacDonald, Pittsburgh Penguins
* 1972Bobby Clarke, Philadelphia Flyers
* 1971Jean Ratelle, New York Rangers
* 1970Pit Martin, Chicago Black Hawks
* 1969Ted Hampson, Oakland Seals
* 1968Claude Provost, Montreal Canadiens

Kategória:Trofeje a ocenenia NHL